
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 195 

Το παρόν ΦΕΚ επανεκτυπώθηκε λόγω παράλειψης στον αριθμό Π. διατάγματος. 1 Οκτωβρίου 2009 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 153 

Οργανισμός του Θεραπευτηρίου Χρονιών Παθήσεων 
Λασιθίου (Θ.Χ.Π. Λασιθίου) 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 18, παρ. 2 του ν. 3329/2005, «Εθνικό 
Σύστημα Υγείας και Κοινωνικής Αλληλεγγύης και λοιπές 
διατάξεις», (ΦΕΚ 81 Α') όπως η παράγραφος αυτή τρο¬ 
ποποιήθηκε με το άρθρο τρίτο, παρ. 29 του ν. 3527/2007 
«Κύρωση συμβάσεων υπέρ νομικών προσώπων εποπτευ¬ 
όμενων από το Υπουργείο Υγείας και Κοινωνικής Αλλη¬ 
λεγγύης και λοιπές διατάξεις», (ΦΕΚ 25 Α'). 

β) Του άρθρου 20 του ν. 2503/1997 «Διοίκηση, οργά¬ 
νωση, στελέχωση της Περιφέρειας, ρύθμιση θεμάτων 
για την τοπική αυτοδιοίκηση και άλλες διατάξεις» (ΦΕΚ 
107 Α'). 

γ) Του άρθρου 90 του Κώδικα Νομοθεσίας για τη 
Κυβέρνηση και τα Κυβερνητικά Όργανα, που κυρώθηκε 
με το άρθρο πρώτο του π.δ. 63/2005, (ΦΕΚ 98 Α'). 

2. Την υπ’ αριθμ. ΔΙΔΚ/Φ.1/25873/1.10.2007 κοινή απόφα¬ 
ση του Πρωθυπουργού και του Υπουργού Εσωτερικών, 
«Ανάθεση αρμοδιοτήτων στους Υφυπουργούς Εσωτερι¬ 
κών Χρήστο Ζώη και Αθανάσιο Νάκο», (ΦΕΚ 1950 Β'). 

3. Την υπ’ αριθμ. 1666/ΔΙΌΕ/89/13.1.2009 κοινή απόφαση 
του Πρωθυπουργού και του Υπουργού Οικονομίας και 
Οικονομικών, «Καθορισμός αρμοδιοτήτων των Υφυπουρ¬ 
γών Οικονομίας και Οικονομικών», (Β' 40). 

4. Την υπ’ αριθμ. Π3/Φ.ΝΟΜ/ΓΠοικ.45162/3.5.2005 από¬ 
φαση του Υπουργού Υγείας και Κοινωνικής Αλληλεγ¬ 
γύης «Εναρξη Λειτουργίας των μονάδων Κοινωνικής 
Φροντίδας ως Νομικών Προσώπων Δημοσίου Δικαίου», 
(Β' 604). 

5. Την υπ’ αριθμ. 18/17.5.2006 απόφαση του Διοικητικού 
Συμβουλίου του Θεραπευτηρίου Χρονιών Παθήσεων 
Λασιθίου. 

6. Την υπ’ αριθμ. 247/3.7.2007 απόφαση του Διοικητή 
της 7ης Υγειονομικής Περιφέρειας Κρήτης. 

7. Την υπ’ αριθμ. 9/10.10.2007 (θέμα Ιο) απόφαση του 
Κεντρικού Συμβουλίου Υγειονομικών Περιφερειών. 

8. Το γεγονός ότι από τις διατάξεις του παρόντος δι¬ 
ατάγματος προκαλείται δαπάνη σε βάρος του προϋπο¬ 


λογισμού του Θ.Χ.Π. Λασιθίου (Ν.Π.Δ.Δ. επιχορηγούμενο 
από τον κρατικό προϋπολογισμό) ποσού 9.600 ευρώ 
ετησίως. Η ανωτέρω δαπάνη θα καλύπτεται για κάθε 
ένα οικονομικό έτος, από τον προϋπολογισμό του Θε¬ 
ραπευτηρίου (ΚΑΕ 1413). 

9. Την υπ’ αριθ. 180/2009 γνωμοδότηση του Συμβουλίου 
της Επικράτειας με πρόταση του Υπουργού Υγείας και 
Κοινωνικής Αλληλεγγύης και των Υφυπουργών Εσωτε¬ 
ρικών και Οικονομίας και Οικονομικών, αποφασίζουμε: 

Άρθρο 1 

Νομική μορφή -Έδρα - Σφραγίδα 

1. Η Μονάδα Κοινωνικής Φροντίδας με την επωνυμία 
«Θεραπευτήριο Χρονιών Παθήσεων Λασιθίου», η οποία 
αποτελεί Ν.Π.Δ.Δ., υπόκειται στον έλεγχο και την επο- 
πτεία του Διοικητή της Υγειονομικής Περιφέρειας Κρή¬ 
της, έχει δικό της προϋπολογισμό, πρωτόκολλο, σφρα¬ 
γίδα, αρχείο και αριθμό φορολογικού μητρώου (άρθρο 
14 παρ. 1 του ν. 3329/2005). 

2. Το Θ.Χ.Π. Λασιθίου έχει έδρα τον Άγιο Νικόλαο 
Λασιθίου. 

3. Το Θ.Χ.Π. Λασιθίου έχει στρογγυλή σφραγίδα, η 
οποία αποτελείται από τρεις επάλληλους και ομόκε¬ 
ντρους κύκλους, ως εξής: «ΕΛΛΗΝΙΚΗ ΔΗΜΟΚΡΑΤΙΑ», 
ενδιάμεσος κύκλος: «7η ΥΠΕ ΚΡΗΤΗΣ - ΘΕΡΑΠΕΥΤΗΡΙΟ 
ΧΡΟΝΙΩΝ ΠΑΘΗΣΕΩΝ ΛΑΣΙΘΙΟΥ» και στο κέντρο φέρει 
το ΕΘΝΟΣΗΜΟ». 

Άρθρο 2 
Σκοπός 

1. Σκοπός του Θεραπευτηρίου Χρόνιων Παθήσεων 
Λασιθίου, είναι: 

α) η περίθαλψη και λειτουργική, κοινωνική, προεπαγ- 
γελματική και επαγγελματική αποκατάσταση έως και 
εκατόν πενήντα (150) ενήλικων ατόμων και των δύο φύ¬ 
λων, τα οποία πάσχουν από νοητική υστέρηση ή χρόνιες 
κινητικές παθήσεις και νοητική υστέρηση με συνέπεια 
την ολική ή μερική αδυναμία αυτοεξυπηρέτησής τους, 

β) η εφαρμογή προγραμμάτων ημερήσιας φροντίδας 
και λειτουργικής, κοινωνικής, προεπαγγελματικής και 
επαγγελματικής αποκατάστασης για ενήλικα άτομα και 
των δύο φύλων τα οποία πάσχουν από χρόνιες κινη¬ 
τικές παθήσεις ή νοητική υστέρηση και τα οποία δεν 
διαμένουν στο Θεραπευτήριο αλλά στις οικογενειακές 
εστίες τους, 

γ) η εφαρμογή προγραμμάτων «βοήθεια στο σπίτι» για 
ενήλικα άτομα και των δύο φύλων τα οποία πάσχουν 
από χρόνιες κινητικές παθήσεις ή νοητική υστέρηση, με 
στόχο να υποστηριχθεί η παραμονή τους στο οικογε¬ 
νειακό περιβάλλον, 

δ) η υλοποίηση προγραμμάτων έρευνας και συμβου¬ 
λευτικής θεμάτων που αφορούν τα άτομα με αναπη¬ 
ρίες, 

ε) η λειτουργία Ξενώνων Αποκατάστασης, Κέντρων 
Ημέρας και Στεγών Ημιαυτόνομης Διαβίωσης για Ατομα 
με αναπηρίες, 

στ) η λειτουργία Προστατευόμενων Παραγωγικών 
Εργαστηρίων για άτομα με αναπηρίες, 
ζ) η παροχή ψυχολογικής και κοινωνικής στήριξης των 
Ατόμων με αναπηρίες, και των οικογενειών τους, 
η) η διεξαγωγή προγραμμάτων άθλησης και ψυχαγω¬ 
γίας για Άτομα με αναπηρίες, 
θ) η εφαρμογή προγραμμάτων εθελοντισμού για τα 
άτομα με αναπηρίες και τις οικογένειές τους σε συνερ¬ 
γασία με φορείς του Δημοσίου, του Ιδιωτικού και του 
Εθελοντικού Τομέα, 

1) η τήρηση των δεσμεύσεων που απορρέουν από κεί¬ 
μενα Διεθνών Οργανισμών αναφορικά με την προστασία 
των ατόμων με αναπηρίες όπως είναι η Σύμβαση του 
Ο.Η.Ε. για τα δικαιώματα των ατόμων με αναπηρίες, 

2. Για την επίτευξη των σκοπών του, το Θεραπευτήριο 
Χρόνιων Παθήσεων Λασιθίου, κυρίως: 

α) φροντίζει για την ορθολογική εξυπηρέτηση των 
ατόμων που είναι αποδέκτες των υπηρεσιών του, μέσω 
της διαμόρφωσης ειδικών χώρων ανάλογα με τις ιδι¬ 
αιτερότητες κάθε ομάδας στόχου και τη συνεργασία 
με εξειδικευμένους φορείς του δημοσίου, ιδιωτικού ή 
εθελοντικού τομέα για την εφαρμογή ειδικών προγραμ¬ 
μάτων αποκατάστασης για κάθε ομάδα, 
β) συνάπτει προγραμματικές συμβάσεις και δημιουργεί 
δίκτυα συνεργασίας με φορείς του δημοσίου, ιδιωτικού 
μη κερδοσκοπικού χαρακτήρα ή εθελοντικού τομέα και 
συνάπτει συμβάσεις με φυσικά ή νομικά πρόσωπα που 
ειδικεύονται σε θέματα προνοιακών υπηρεσιών, επιστη¬ 
μονικής και διοικητικής υποστήριξης για την εξυπηρέ¬ 
τηση των σκοπών του κ,λπ. 

γ) αναπτύσσει προγράμματα και ενέργειες που προά¬ 
γουν την ελεύθερη καλλιέργεια του πνεύματος των ατό¬ 
μων που περιθάλπει και ενδυναμώνουν τη συμμετοχή 
τους σε κοινωνικά, πολιτιστικά και αθλητικά δρώμενα 
με στόχο την κοινωνική τους αποκατάσταση, 
δ) οργανώνει δίκτυα παροχής υπηρεσιών και πλη¬ 
ροφοριών για τα άτομα που περιθάλπει αλλά και τις 
οικογένειές τους και προωθεί σχετικές συνεργασίες με 
αντίστοιχα δίκτυα του εσωτερικού ή του εξωτερικού, 
ε) σχεδιάζει και υλοποιεί προγράμματα υποστήρι¬ 
ξης και κατάρτισης των μελών του προσωπικού του 
με στόχο την ενίσχυση των δράσεών του, καθώς και 
προγράμματα κλινικής και πρακτικής άσκησης φοιτητών 
αντίστοιχων ειδικοτήτων, 

στ) μισθώνει ειδικούς χώρους για την έκθεση και 
πώληση έργων των ατόμων με ειδικές ανάγκες που 
διαμένουν στο Θεραπευτήριο ή παρακολουθούν τα προ¬ 
γράμματα ημερήσιας φροντίδας και αποκατάστασης 
που το ίδιο οργανώνει και εφαρμόζει, 
ζ) συμμετέχει σε προγράμματα και υλοποιεί δράσεις 
που συγχρηματοδοτούνται από την Ευρωπαϊκή Ένωση 
και άλλους Διεθνείς Οργανισμούς στους τομείς της 


κοινωνικής φροντίδας, της επαγγελματικής κατάρτι¬ 
σης και της προώθησης στην απασχόληση ατόμων με 
αναπηρίες, 

η) συνεργάζεται με Νοσοκομεία της οικείας Υγειο¬ 
νομικής Περιφέρειας, για την παροχή νοσοκομειακών 
υπηρεσιών, μετά από απόφαση του Διοικητή της Υγει¬ 
ονομικής Περιφέρειας, 

θ) συνάπτει συμβάσεις με φυσικά ή νομικά πρόσωπα 
για την ανάθεση εργασιών επιστημονικής και διοικητι¬ 
κής υποστήριξης που συμβάλλουν στην εξυπηρέτηση 
των σκοπών του, 

ι) συνεργάζεται με Πανεπιστημιακά ιδρύματα για την 
υλοποίηση προγραμμάτων και δράσεων του τομέα Κοι¬ 
νωνικής Πρόνοιας, 

ια) συντηρεί, αναβαθμίζει, επεκτείνει, διαμορφώνει και 
διαχειρίζεται με τον καλύτερο τρόπο τον χώρο και τις 
δομές του θεραπευτηρίου προς όφελος των σκοπών 
του, 

ιβ) εφαρμόζει προγράμματα αναδοχής περιθαλπομέ- 
νων από ανάδοχες οικογένειες, σύμφωνα με την κείμενη 
νομοθεσία, 

3. Ο αριθμός των εξωτερικών ασθενών καθορίζεται 
από το Διοικητικό Συμβούλιο του Θ.Χ.Π. Λασιθίου ανά¬ 
λογα με την επάρκεια των εγκαταστάσεων και του 
προσωπικού. 

Άρθρο 3 

Παρεχόμενη Περίθαλψη 

1. Το Θεραπευτήριο Χρονιών Παθήσεων Λασιθίου 
παρέχει στα άτομα που περιθάλπει, υγιεινή στέγη και 
διατροφή, κατάλληλο ρουχισμό, ιατροφαρμακευτική 
περίθαλψη, φυσικοθεραπεία, λογοθεραπεία και εργο- 
θεραπεία, ενώ παράλληλα φροντίζει για την εισαγωγή 
όσων έχουν ανάγκη, σε κατάλληλο νοσηλευτικό'Ιδρυμα. 
Επίσης με την εφαρμογή διαφόρων ψυχαγωγικών και 
εκπαιδευτικών προγραμμάτων, επιδιώκεται η ψυχική 
τόνωση και η κοινωνική αποκατάσταση των περιθαλ- 
πομένων. 

2. Τα προγράμματα αποκατάστασης και επαγγελματι¬ 
κής κατάρτισης μπορούν να παρακολουθούν και άτομα 
με αναπηρίες που δεν περιθάλπονται στο Θεραπευτήριο 
και κατοικούν στο Ν. Λασιθίου. 

3. Το Θεραπευτήριο παρέχει ημερήσια φροντίδα και 
φιλοξενία σε άτομα με αναπηρίες που δεν περιθάλπο¬ 
νται σε αυτό και δεν συμμετέχουν στα προγράμματα 
αποκατάστασης, με σκοπό την ανακούφιση των οικο¬ 
γενειών τους. 

4. Το Θεραπευτήριο οργανώνει και εφαρμόζει προ¬ 
γράμματα Βοήθειας στο σπίτι τα οποία περιλαμβά¬ 
νουν: 

α) κοινωνική εργασία με άτομα, οικογένειες και ομά¬ 
δες σε συνεργασία με εθελοντικές οργανώσεις που 
δραστηριοποιούνται στο πεδίο της φροντίδας ατόμων 
με αναπηρίες, 

β) τακτικές κατ' οίκον επισκέψεις κοινωνικού λειτουρ¬ 
γού καθώς και τηλεφωνική επικοινωνία με τα εξυπηρε¬ 
τούμενα άτομα και τις οικογένειές τους, 

γ) διεκπεραίωση πρακτικών θεμάτων όπως συνοδεία 
σε δημόσιες υπηρεσίες, εξόφληση λογαριασμών κ.λπ., 

δ) ψυχαγωγία και δημιουργική απασχόληση, 

ε) ιατρική παρακολούθηση και νοσηλευτική φροντίδα 
στο σπίτι, 

στ) φροντίδα καθαριότητας στο σπίτι. 

5. Το Θεραπευτήριο φροντίζει για την προώθηση και 
πώληση των έργων των ατόμων που παρακολουθούν τα 
προγράμματα αποκατάστασης ή ημερήσιας φροντίδας 
ή μέσω εκθέσεων ή μέσω μίσθωσης επαγγελματικών 
χώρων. 

Άρθρο 4 

Προϋποθέσεις εισαγωγής και συμμετοχής στα 
προγράμματα του Θεραπευτηρίου. 

1. Στο Θεραπευτήριο εισάγονται άτομα και τον δύο 
φύλων ηλικίας από 18 ετών και πάνω χρονίως πάσχοντα, 
απ’ όλα τα διαμερίσματα της χώρας, αφού προσκομι- 
σθούν τα ακόλουθα δικαιολογητικά. 

α) Αίτηση εισαγωγής. 

β) Πιστοποιητικό γεννήσεως ή αποδεικτικό στοιχείων 
ταυτότητας. 

γ)Έκθεση κοινωνικής έρευνας από την αρμόδια υπη¬ 
ρεσία του Θεραπευτηρίου. 

δ) Ιατρικό πιστοποιητικό από δημόσιο Νοσοκομείο 
σχετικά με το νόσημα από το οποίο πάσχουν, στο οποίο 
αναγράφεται υποχρεωτικά ότι το άτομο το οποίο χρήζει 
εισαγωγής στο Θεραπευτήριο δεν πάσχει από μολυσμα¬ 
τική νόσο ή βαρύ νόσημα που χρήζει ειδικής νοσηλείας 
π.χ. καρκίνο κ.λπ., 

ε) ιατρικό πιστοποιητικό από δημόσιο Νοσοκομείο 
σχετικά με την κατάσταση της ψυχικής και νοητικής 
υγείας και των αισθητήριων οργάνων, καθώς και το 
ιστορικό χρόνιων λοιμωδών ή άλλων νοσημάτων, μεταξύ 
των οποίων περιλαμβάνεται και η βεβαίωση εξετάσεων 
αυστραλιανού αντιγόνου, αντισωμάτων κατά της Ηπα- 
τίτιδας, ΒΡΒ-νϋΒΙ, Ηΐν. 

στ) Βιβλιάριο υγείας ή ανάλογο πιστοποιητικό από 
το οποίο να προκύπτει ότι έχουν διενεργηθεί όλοι οι 
απαραίτητοι εμβολιασμοί για την ηλικία του ατόμου, 
σύμφωνα με το εκάστοτε Εθνικό Πρόγραμμα Εμβολι¬ 
ασμών. 

ζ) φωτοαντίγραφο βιβλιαρίου υγείας ή απόδειξης 
είσπραξης σύνταξης από ασφαλιστικό ταμείο ή από 
αρμόδια Διεύθυνση Κοινωνικής Πρόνοιας της οικείας 
Νομαρχιακής Αυτοδιοίκησης ή εάν αυτά δεν υπάρχουν 
απόφαση που βεβαιώνει οικονομική αδυναμία σύμφωνα 
με τις διατάξεις των άρθρων 2 και 4 του ν.δ. 57/1973 
(ΦΕΚ 149 Α'). 

2. Οι περιθαλπόμενοι συμμετέχουν στη δαπάνη περί¬ 
θαλψης ανάλογα με τις οικονομικές τους δυνατότητες. 
Το ποσοστό συμμετοχής καθορίζεται με απόφαση του 
Υπουργού Υγείας και Κοινωνικής Αλληλεγγύης με βάση 
τιμολόγιο και κλίμακα ανάλογη με το ύψος του εισοδή¬ 
ματος του κάθε περιθαλπόμενου. Όσοι εισάγονται στο 
Θεραπευτήριο με απόφαση που βεβαιώνει την οικονομική 
τους αδυναμία σύμφωνα με τις διατάξεις του ν.δ. 57/1973 
(ΦΕΚ 149 Α'), απαλλάσσονται από την καταβολή τρο¬ 
φείων, εκτός εάν από την ίδια απόφαση προβλέπεται 
συμμετοχή. Το Θεραπευτήριο δύναται να ζητήσει την 
έκδοση βιβλιαρίου οικονομικής αδυναμίας του περιθαλ- 
πομένου, από την οικεία Νομαρχιακή Αυτοδιοίκηση και 
κατά τη διάρκεια της περίθαλψής του. 

3. Για την εισαγωγή στο Θεραπευτήριο ή την συμμε¬ 
τοχή σε προγράμματα του Θεραπευτηρίου, αποφασίζει 
το Διοικητικό Συμβούλιο, μετά την ολοκλήρωση των δι¬ 
αδικασιών της παραγράφου 1 του παρόντος άρθρου. 


4. Στους περιθαλπόμενους παρέχονται ενιαίες υπη¬ 
ρεσίες ανεξάρτητα της συμμετοχής ή μη στη δαπάνη 
των νοσηλίων τροφείων. 

5. Η εισαγωγή των περιθαλπόμενων στο Θεραπευτή¬ 
ριο γίνεται με στόχο την άμεση κοινωνική φροντίδα ή 
την αποθεραπεία στα πλαίσια των δυνατοτήτων του 
Θεραπευτηρίου. 

Άρθρο 5 

Διοίκηση Θεραπευτηρίου 

1. Όργανα διοίκησης του Θεραπευτηρίου είναι: 

1. Το Διοικητικό Συμβούλιο (Δ.Σ.) 

II. Ο Διοικητής οποίος ασκεί και καθήκοντα Προέδρου 
του Διοικητικού Συμβουλίου. 

2. Το Διοικητικό Συμβούλιο είναι πενταμελές και ορί¬ 
ζεται με ισάριθμα αναπληρωματικά μέλη με απόφαση 
του Υπουργού Υγείας και Κοινωνικής Αλληλεγγύης, έχει 
διετή θητεία και αποτελείται από: 

α) τον Διοικητή ως Πρόεδρο του Διοικητικού Συμβου¬ 
λίου τον οποίο αναπληρώνει ο Αντιπρόεδρος, 

β) δύο μέλη με εμπειρία στον τομέα της κοινωνικής 
αλληλεγγύης που ορίζονται με τους αναπληρωτές τους. 
Το ένα από τα μέλη αυτά ορίζεται ως Αντιπρόεδρος, 

γ) έναν εκπρόσωπο της Εθνικής Συνομοσπονδίας Ατό¬ 
μων με Αναπηρία (ΕΣΑΕΑ). Ο εκπρόσωπος της ΕΣΑΕΑ 
προτείνεται από το συνδικαλιστικό του όργανο, εφόσον 
υπάρχει. 

Σε οποιαδήποτε άλλη περίπτωση συμμετέχει ένας 
εκπρόσωπος πιστοποιημένης σύμφωνα με το άρθρο 5 
του ν. 2646/1998 (ΦΕΚ Α' 236) εθελοντικής οργάνωσης, 
ο οποίος προτείνεται με τον αναπληρωτή του από τον 
Υπουργό Υγείας και Κοινωνικής Αλληλεγγύης. 

δ) Έναν εκπρόσωπο των εργαζομένων στη Μονάδα 
Κοινωνικής Φροντίδας, ο οποίος εκλέγεται, μαζί με τον 
αναπληρωτή του, από το σύνολο των εργαζομένων στη 
Μονάδα Κοινωνικής Φροντίδας. 

3. Ο Πρόεδρος του Διοικητικού Συμβουλίου συντάσσει 
την ημερήσια διάταξη της συνεδρίασης του Δ.Σ., συγκα- 
λεί το Δ.Σ., και ορίζει τους εισηγητές των θεμάτων. 

Άρθρο 6 

Λειτουργία Διοικητικού Συμβουλίου 

1. Το Δ.Σ. συνέρχεται τακτικά δύο φορές το μήνα και 
εκτάκτως ύστερα από πρόσκληση του Προέδρου του, 
λειτουργεί δε σύμφωνα με τις διατάξεις των άρθρων 
13,14 και 15 του κυρωθέντος με το ν. 2690/1999 (ΦΕΚ 45 
Α'), Κώδικα Διοικητικής Διαδικασίας. Ο Πρόεδρος μπορεί 
να καλεί στις συνεδριάσεις του Δ.Σ. εκπροσώπους των 
συνδικαλιστικών οργανώσεων των εργαζομένων, καθώς 
και κάθε υπηρεσιακό παράγοντα ή εκπρόσωπο οποιου- 
δήποτε επιστημονικού, ερευνητικού ή τοπικού φορέα. 
Τα πρόσωπα αυτά αποχωρούν πριν από την έναρξη της 
συζήτησης (άρθρο 15 παρ. 5 του ν. 3329/2005). 

2. Στις συνεδριάσεις του Διοικητικού Συμβουλίου μετέ¬ 
χει και ο Διευθυντής του Θεραπευτηρίου ως εισηγητής, 
χωρίς δικαίωμα ψήφου. Χρέη Γραμματέα του Διοικητικού 
Συμβουλίου εκτελεί υπάλληλος του Θεραπευτηρίου που 
ορίζεται με απόφαση του Διοικητικού Συμβουλίου. 

3. Αντικείμενο της συνεδρίασης του Δ.Σ. είναι μόνο 
τα θέματα που περιλαμβάνονται στην ημερήσια διάτα¬ 
ξη, η οποία γνωστοποιείται στα μέλη του μαζί με την 
πρόσκληση, κατά τα οριζόμενα στο άρθρο 14 παρ. 2 του 
Κώδικα Διοικητικής Διαδικασίας. Κατ’ εξαίρεση, μπορούν 

να συζητηθούν και θέματα που δεν περιλαμβάνονται 
στην ημερήσια διάταξη, αν είναι παρόντα όλα τα τακτικά 
μέλη και συμφωνούν για τη συζήτησή τους. 

4. Τα πρακτικά κάθε συνεδρίασης επικυρώνονται από 
το Διοικητικό Συμβούλιο στην επόμενη συνεδρίασή του, 
καταχωρούνται στη συνέχεια από το Γραμματέα σε 
βιβλίο που τηρείται με ευθύνη του και το οποίο είναι 
θεωρημένο από τον Διοικητή και υπογράφονται από 
τον Διοικητή ή τον προεδρεύοντα και τον Γ ραμματέα. 
Ο Γραμματέας μεριμνά για την τήρηση, δακτυλογρά¬ 
φηση και βιβλιοδέτηση των πρακτικών του Διοικητικού 
Συμβουλίου. 

5. Καμία απόφαση του Διοικητικού Συμβουλίου δεν 
εκτελείται, εάν δεν έχουν επικυρωθεί τα πρακτικά της 
συνεδριάσεως κατά την οποία ελήφθη. Προκειμένου 
για εξαιρετικές περιπτώσεις αποφάσεων που είναι ανα¬ 
γκαίο να εκτελεστούν άμεσα, το Διοικητικό Συμβούλιο 
μπορεί με ειδική απόφαση να θεωρεί ως επικυρωμένα 
τα σχετικά πρακτικά για τα θέματα αυτά με σκοπό την 
άμεση εκτέλεση της απόφασης. 

6. Το Δ.Σ. συνεδριάζει νομίμως όταν στη σύνθεσή του 
μετέχουν, ως τακτικά ή αναπληρωματικά μέλη, περισ¬ 
σότερα από τα μισά των τακτικών μελών (απαρτία). Οι 
αποφάσεις του λαμβάνονται με ψηφοφορία και με την 
απόλυτη πλειοψηφία των παρόντων μελών. Σε περίπτω¬ 
ση ισοψηφίας υπερισχύει η ψήφος του Προέδρου, εκτός 
αν η ψηφοφορία είναι μυστική, οπότε αυτή επαναλαμ¬ 
βάνεται για μία ακόμη φορά, η τυχόν δε νέα ισοψηφία 
ισοδυναμεί με απόρριψη. 

Αρθρο 7 

Αρμοδιότητες του Διοικητικού Συμβουλίου 

Το Διοικητικό Συμβούλιο του Θεραπευτηρίου ασκεί τις 
εξής αρμοδιότητες σύμφωνα με την παρ.7 του άρθρου 
15 του ν. 3329/2005: 

1. Εγκρίνει το επιχειρησιακό σχέδιο δράσης του Θε¬ 
ραπευτηρίου και το υποβάλλει στον Διοικητή της οι¬ 
κείας Υγειονομικής Περιφέρειας προς ένταξή του στο 
επιχειρησιακό σχέδιο της οικείας Υγειονομικής Περι¬ 
φέρειας. 

2. Εγκρίνει τη δημιουργία, μείωση ή συγχώνευση μονά¬ 
δων ή τμημάτων του Θεραπευτηρίου και υποβάλλει την 
απόφασή του στον Διοικητή της οικείας Υγειονομικής 
Περιφέρειας προς έγκριση. 

3. Εγκρίνει την ανέγερση, επέκταση, αναδιάταξη και 
ανακατανομή των κτιριακών και λοιπών υποδομών του 
Θεραπευτηρίου, και υποβάλλει προς έγκριση την από¬ 
φασή του στον Διοικητή της οικείας Υγειονομικής Πε¬ 
ριφέρειας. 

4. Εγκρίνει τον οργανισμό του Θεραπευτηρίου και τις 
τροποποιήσεις του, και τον υποβάλλει στον Διοικητή της 
οικείας Υγειονομικής Περιφέρειας προς έγκριση. 

5. Εγκρίνει το συνολικό ετήσιο προγραμματισμό των 
προσλήψεων του Θεραπευτηρίου και τον υποβάλλει στο 
Διοικητή της οικείας Υγειονομικής Περιφέρειας προς 
έγκριση. 

6. Εγκρίνει τον προϋπολογισμό του Θεραπευτηρίου, 
τις αναμορφώσεις και τις τροποποιήσεις του όπως και 
τον ισολογισμό και απολογισμό της οικονομικής χρήσης 
κάθε έτους και τον υποβάλλει στο Διοικητή της οικείας 
Υγειονομικής Περιφέρειας. 


7. Εγκρίνει το Ενιαίο Πρόγραμμα Προμηθειών του 
Θεραπευτηρίου, καθώς και τις τροποποιήσεις του και 
το υποβάλλει στο Διοικητή της οικείας Υγειονομικής 
Περιφέρειας προς έγκριση. 

8. Εγκρίνει τη σκοπιμότητα και τον τρόπο χρηματο¬ 
δότησης για την εκτέλεση έργων, υλοποίηση μελετών, 
προμήθεια παντός τύπου εξοπλισμού, προμήθεια παντός 
τύπου αναλώσιμου υλικού και ανάθεση υπηρεσιών κατά 
ΚΑΕ προϋπολογισμού για ποσά άνω των 15.000 ευρώ 
και μέχρι 45.000 ευρώ ετησίως. 

9. Εισηγείται τη σκοπιμότητα και τον τρόπο χρημα¬ 
τοδότησης για εκτέλεση έργων, υλοποίηση μελετών, 
προμήθεια παντός τύπου εξοπλισμού, προμήθεια πα¬ 
ντός τύπου αναλώσιμου υλικού και ανάθεση υπηρεσιών 
κατά ΚΑΕ προϋπολογισμού για ποσά άνω των 45.000 
ευρώ ετησίως στον Διοικητή της οικείας Υγειονομικής 
Περιφέρειας. 

10. Εγκρίνει τις προτάσεις για την αξιοποίηση των 
περιουσιακών στοιχείων του Θεραπευτηρίου. 

11. Εγκρίνει την ετήσια έκθεση πεπραγμένων, την 
οποία υποβάλλει στο Διοικητή της οικείας Υγειονομικής 
Περιφέρειας για την τελική έγκριση. 

12. Αποφασίζει για την αποδοχή δωρεών και κληρο¬ 
δοτημάτων υπέρ του Θεραπευτηρίου. 

13. Αποφασίζει για τη διάθεση σε άλλους φορείς του 
αχρησιμοποίητου υλικού του Θεραπευτηρίου, για το 
χαρακτηρισμό παλαιού υλικού ως άχρηστου, καθώς 
και για την καταστροφή ή την εκποίηση του άχρηστου 
υλικού. 

14. Αποφασίζει τη σύναψη προγραμματικών συμβάσε¬ 
ων με φορείς του δημοσίου ή του ιδιωτικού τομέα, με 
στόχο το συντονισμό δράσης, λειτουργίας, παροχής 
υπηρεσιών, αποτελεσματικής παρέμβασης σε κοινούς 
τομείς αρμοδιοτήτων, τη μελέτη, κατάρτιση, εκτέλεση 
και διαχείριση προγραμμάτων κοινωνικής φροντίδας, 
ειδικών προγραμμάτων εθελοντισμού κλπ., του Θερα¬ 
πευτηρίου. 

15. Ασκεί όλες τις αρμοδιότητες που προβλέπονται 
στις διατάξεις του ν. 3329/2005, καθώς και όσες άλλες 
του αναθέτει ο Διοικητής της οικείας Υγειονομικής Πε¬ 
ριφέρειας. 

16. Ασκεί πειθαρχικές αρμοδιότητες, σύμφωνα με τις 
οικείες διατάξεις του Κώδικα Κατάστασης Δημοσίων 
Πολιτικών Διοικητικών Υπαλλήλων και Υπαλλήλων ΝΠΔΔ, 
ο οποίος κυρώθηκε με το ν. 3528/2007 (ΦΕΚ 26 Α'). 

Αρθρο 8 

Αρμοδιότητες Διοικητή 

Ο Διοικητής έχει τις ακόλουθες αρμοδιότητες σύμφω¬ 
να με την παρ. 3 του άρθρου 15 του ν. 3329/2005: 

Ι.'Εχει την ευθύνη της οργάνωσης, συντονισμού, ελέγ¬ 
χου και εύρυθμης λειτουργίας των υπηρεσιών του θε¬ 
ραπευτηρίου. 

2. Καταρτίζει το ετήσιο επιχειρησιακό σχέδιο δράσης 
του Θεραπευτηρίου και το υποβάλλει για έγκριση στο 
Δ.Σ. του Θεραπευτηρίου. 

3. Εισηγείται στο Δ.Σ. τη δημιουργία, μείωση ή συγχώ¬ 
νευση μονάδων ή τμημάτων του Θεραπευτηρίου. 

4. Εισηγείται στο Δ.Σ. την ανέγερση, επέκταση, ανα¬ 
διάταξη και ανακατανομή των κτιριακών και λοιπών 
υποδομών του Θεραπευτηρίου. 

5. Συντάσσει τον οργανισμό του Θεραπευτηρίου και 
τον υποβάλλει προς έγκριση στο Δ.Σ. του Θεραπευ¬ 
τηρίου. 

6. Αξιολογεί τις προτάσεις και τα αιτήματα των Υπη¬ 
ρεσιών και του προσωπικού και τα υποβάλει στα αρ¬ 
μόδια όργανα. 

7. Εισηγείται στο Δ.Σ. το συνολικό ετήσιο προγραμ¬ 
ματισμό των προσλήψεων της Μονάδας Κοινωνικής 
Φροντίδας. 

8. Υποβάλλει προς έγκριση στο Διοικητή της οικείας 
Υγειονομικής Περιφέρειας την προκήρυξη θέσεων ια¬ 
τρικού, παράίατρικού, νοσηλευτικού προσωπικού, διοι¬ 
κητικού και λοιπού προσωπικού. 

9. Αποφασίζει για τα θέματα υπηρεσιακής κατάστα¬ 
σης, συμπεριλαμβανομένων και των πειθαρχικών, του 
προσωπικού της αρμοδιότητάς του. 

10. Υποβάλλει στο Διοικητή της οικείας Υ.ΠΕ. πρόταση 
πρόσληψης επικουρικού προσωπικού για την κάλυψη 
επιτακτικών αναγκών. 

11. Αποφασίζει την τοποθέτηση των προϊσταμένων σε 
οργανικές μονάδες. 

12. Αναθέτει προσωρινά καθήκοντα Προϊσταμένου 
Διεύθυνσης, Υποδιεύθυνσης και τομέα μέχρι να πλη¬ 
ρωθούν οι θέσεις αυτές. 

13. Εισηγείται στο Δ.Σ. τον προϋπολογισμό του Θερα¬ 
πευτηρίου, που έχει καταρτιστεί από τον Προϊστάμενο 
των Οικονομικών Υπηρεσιών του Θεραπευτηρίου τις 
αναμορφώσεις και τροποποιήσεις του όπως και τον 
ισολογισμό και τον απολογισμό της οικονομικής χρήσης 
κάθε έτους. 

14. Εισηγείται στο Δ.Σ. το Ενιαίο Πρόγραμμα Προμη¬ 
θειών του Θεραπευτηρίου, καθώς και τις τροποποιήσεις 
του. 

15. Αποφασίζει για εκτέλεση έργων, υλοποίηση μελε¬ 
τών, προμήθεια παντός τύπου εξοπλισμού, προμήθεια 
παντός τύπου αναλώσιμου υλικού και ανάθεση υπη¬ 
ρεσιών κατά ΚΑΕ προϋπολογισμού μέχρι 15.000 ευρώ 
ετησίως, καθώς και για τον τρόπο χρηματοδότησης. 

16. Εισηγείται στο Δ.Σ. του Θεραπευτηρίου τη σκοπι¬ 
μότητα και τον τρόπο χρηματοδότησης για εκτέλεση 
έργων, υλοποίηση μελετών, προμήθεια παντός τύπου 
αναλώσιμου υλικού και ανάθεση υπηρεσιών κατά ΚΑΕ 
προϋπολογισμού για ποσά άνω των 15.000 ευρώ ετη¬ 
σίως. 

17. Παρακολουθεί και ελέγχει σε μηνιαία βάση την 
ορθή εκτέλεση του προϋπολογισμού και την εν γένει 
οικονομική λειτουργία του φορέα του. 

18. Υποβάλλει στο Δ.Σ. προτάσεις για την αξιοποίηση 
των περιουσιακών στοιχείων του Θεραπευτηρίου. 

19. Συγκροτεί ομάδες εργασίας ή επιτροπές για την 
κατάρτιση και διαχείριση των προγραμμάτων δράσης 
του Θεραπευτηρίου. 

20. Εκπροσωπεί το Θεραπευτήριο δικαστικώς και εξω- 
δίκως και μπορεί να αναθέτει τη νόμιμη εκπροσώπησή 
του στον Αντιπρόεδρο του Δ.Σ. και να διορίζει πληρε¬ 
ξούσιους δικηγόρους. 

21. Προΐσταται των υπηρεσιών του Θεραπευτηρίου, 
ασκεί ιεραρχικό και πειθαρχικό έλεγχο και μπορεί να 
αναθέτει τη διενέργεια Ένορκης Διοικητικής Εξέτασης 
σε οποιονδήποτε υπάλληλο του φορέα αρμοδιότητάς 
του. 


22. Συγκαλεί το Δ.Σ., προεδρεύει στις συνεδριάσεις 
του και συντάσσει την ημερήσια διάταξη. 

23. Συντάσσει ετήσια έκθεση πεπραγμένων, την οποία 
υποβάλλει στο Διοικητή της οικείας Υγειονομικής Πε¬ 
ριφέρειας. 

24. Μπορεί να εξουσιοδοτεί με πράξη του τον Αντι¬ 
πρόεδρο του Θεραπευτηρίου και ιεραρχικά υφιστάμενό 
του όργανα να υπογράφουν με εντολή του, πράξεις ή 
άλλα έγγραφα της αρμοδιότητάς του και να μεταβιβάζει 
συγκεκριμένες αρμοδιότητές του. 

25. Παρακολουθεί και ελέγχει τις λίστες αναμονής για 
υπηρεσίες του φορέα αρμοδιότητάς του και λαμβάνει 
μέτρα πρόληψης για την καλύτερη εξυπηρέτηση των 
πολιτών. 

26. Εισηγείται στο Δ.Σ. για τα εκπαιδευτικά και πόσης 
φύσεως ερευνητικά προγράμματα, αποφασίζει για την 
οικονομική ενίσχυση και διοικητική υποστήριξη αυτών 
και παρακολουθεί την υλοποίησή τους. 

27. Είναι αρμόδιος για θέματα έρευνας, επιμόρφωσης 
και δια βίου εκπαίδευσης του προσωπικού του Θερα¬ 
πευτηρίου. 

28. Είναι αρμόδιος για το σύστημα πιστοποίησης ποιό¬ 
τητας των υπηρεσιών του Θεραπευτηρίου, σε συνεργα¬ 
σία με τον Διοικητή της Υγειονομικής Περιφέρειας. 

Επίσης, ο Διοικητής εισηγείται στο Δ.Σ. του Θεραπευ¬ 
τηρίου την σκοπιμότητα για την σύναψη προγραμμα¬ 
τικών συμβάσεων με φορείς του δημοσίου ή του ιδιω¬ 
τικού τομέα σύμφωνα με το άρθρο 17 του ν. 3329/2005 
και την Κοινή Υπουργική Απόφαση αριθ. Γ.Π.: Π (2)γ/ 
οικ.78327/22.7.2005 (Β'1079). Ασκεί όλες τις πειθαρχικές 
αρμοδιότητες που προβλέπονται από τις οικείες διατά¬ 
ξεις του ισχύοντος Υπαλληλικού Κώδικα (ν. 3528/2007, 
Α'26) καθώς και κάθε άλλη αρμοδιότητα, που είναι ανα¬ 
γκαία για την αποτελεσματική και αποδοτική λειτουργία 
του Θεραπευτηρίου. 

Άρθρο 9 

Διάρθρωση και αρμοδιότητες υπηρεσιών 

1. Στο Θεραπευτήριο συνιστάται μία Διεύθυνση, η 
οποία συγκροτείται από τα εξής τμήματα: 

α) Περίθαλψης 

β) Φυσικής Αποκατάστασης, Προεπαγγελματικής και 
Επαγγελματικής Κατάρτισης και Κοινωνικής Υποστή¬ 
ριξης- 

γ) Διοικητικού. 

δ) Οικονομικού. 

ε) Τεχνικής Υπηρεσίας και Προσβασιμότητας 

2. α) Το Τμήμα Περίθαλψης είναι αρμόδιο για κάθε 
θέμα που αναφέρεται στην προστασία που παρέχεται 
από το Κέντρο στα άτομα με αναπηρίες που διαμένουν 
στις δομές του, όπως: 

αα) Ιατρική και νοσηλευτική παρακολούθηση, 

ββ) Καθημερινή φροντίδα περιθαλπομένων. 

Στο τμήμα Περίθαλψης ανήκουν και οι Ξενώνες φιλο¬ 
ξενίας και οι δομές αποϊδρυματοποίησης, όπου παρέχο¬ 
νται υπηρεσίες βραχείας και μακράς φιλοξενίας σε άτο¬ 
μα που ακολουθούν ειδικό εκπαιδευτικό πρόγραμμα. 

β) Το Τμήμα Φυσικής Αποκατάστασης, Προεπαγγελ- 
ματικής και Επαγγελματικής Κατάρτισης και Κοινωνικής 
Υποστήριξης είναι αρμόδιο: 

αα) για κάθε θέμα που αναφέρεται στη φυσική απο¬ 
κατάσταση των περιθαλπόμενων καθώς και στην προε- 

παγγελματική και επαγγελματική κατάρτιση και κοινω¬ 
νική υποστήριξη τόσο των περιθαλπόμενων όσο και των 
ατόμων με αναπηρίες που μετέχουν στα προγράμματα 
του Θεραπευτηρίου. 

ββ) Για το πρόγραμμα «βοήθεια στο σπίτι» που απο¬ 
βλέπει στη βελτίωση της ποιότητας ζωής των ατόμων 
που είναι ενταγμένα στο πρόγραμμα και στην υποστή¬ 
ριξη των οικογενειών τους. 

γγ) Για τα προγράμματα Ημερήσιας Φροντίδας - Συμ¬ 
βουλευτικής που αφορούν την υποστήριξη των δομών 
αποκατάστασης, καθώς και για την ημερήσια απασχό¬ 
ληση και φροντίδα των Ατόμων με Αναπηρίες. 

γ) Το Τμήμα Διοικητικού μεριμνά για την διοικητική και 
γραμματειακή στήριξη του Κέντρου, για όλα τα θέματα 
που αφορούν στην υπηρεσιακή κατάσταση των υπαλ¬ 
λήλων, καθώς και για την επιμόρφωσή τους. Επίσης, 
είναι υπεύθυνο για τη διατήρηση αρχείου, την τήρηση 
του γενικού πρωτοκόλλου και τη διακίνηση της αλληλο¬ 
γραφίας (ηλεκτρονικής και μη). Επιπλέον, βεβαιώνει το 
γνήσιο της υπογραφής και επικυρώνει αντίγραφα. 

Το Τμήμα είναι επίσης αρμόδιο για την αξιοποίηση 
των σύγχρονων τεχνικών μέσων που προσφέρουν οι 
τεχνολογίες της πληροφορικής, καθώς και για τη φύ¬ 
λαξη και καθαριότητα των εγκαταστάσεων του Θ.Χ.Π. 
Λασιθίου, όπως και για την κίνηση των αυτοκινήτων 
αυτού. 

δ) Το Τμήμα Οικονομικού έχει τις ακόλουθες αρμο¬ 
διότητες: 

αα) Μεριμνά για την κατάρτιση και τροποποίηση του 
Τακτικού Προϋπολογισμού του Κέντρου και την εκτέ¬ 
λεσή του. 

ββ) Διαχειρίζεται κάθε δαπάνη και μεριμνά για την 
εκκαθάριση των κάθε είδους αποδοχών του προσωπικού 
και των μελών του Διοικητικού Συμβουλίου. 

γγ) Μεριμνά για την είσπραξη κάθε εσόδου του Κέ¬ 
ντρου. 

δδ) Χειρίζεται όλα τα θέματα που σχετίζονται με τα 
Ασφαλιστικά Ταμεία των εργαζομένων. 

εε) Μεριμνά για την προμήθεια κάθε είδους οργάνου, 
υλικού, (αναλώσιμου ή μη) εφοδίου ή άλλων περιουσι¬ 
ακών στοιχείων. 

στστ) Διαχειρίζεται την εκποίηση κάθε είδους υλικών 
και 

ζζ) Μεριμνά για την σύνταξη των διακηρύξεων και των 
συμβάσεων προμήθειας αυτών. 

ε) Το Τμήμα Τεχνικής Υπηρεσίας και Προσβασιμότητας 
είναι αρμόδιο για την επίβλεψη, συντήρηση και προσβα- 
σιμότητα των υφισταμένων κτιριακών εγκαταστάσεων 
του ΘΧΠ, καθώς και την ανέγερση νέων, την σύνταξη 
- για τον σκοπό αυτό - τεχνικών εκθέσεων και τεχνικών 
προδιαγραφών για την εκπόνηση μελετών, την διενέρ¬ 
γεια των διαδικασιών ανάθεσης μελετών καθώς και τη 
διεκπεραίωση των οικοδομικών και ηλεκτρομηχανολο- 
γικών εργασιών και την επίβλεψη των εργασιών αυτών. 
Συμβάλλει στην διαχείριση της ακίνητης περιουσίας του 
ΘΧΠ, ιδίως με αποτυπώσεις, κοστολογήσεις εργασιών 
και προσδιορισμό αξιών ακινήτων. 

Άρθρο 10 
Προσωπικό 

Οι θέσεις του προσωπικού διαρθρώνονται κατά κατη¬ 
γορίες, κλάδους και ειδικότητες ως εξής: 


I. Μόνιμες θέσεις: 

Κατηγορία Ε.Θ. 

Μία (1) θέση, Διοικητή με βαθμό Ιο της κατηγορίας 
ειδικών θέσεων σύμφωνα με το άρθρο 15, παρ. 1 του 
ν. 3329/2005 (ΦΕΚ Α'81). 

Κατηγορία Π.Ε. 

1) ΠΕ Διοικητικός-Οικονομικός, θέσεις τέσσερις (4). 

2) ΠΕ Ιατρών, Ειδικότητας Γ ενικής Ιατρικής και Παθο¬ 
λογίας, θέση μία (1). 

3) ΠΕ Ιατρών, Φυσικής Ιατρικής και Αποκατάστασης, 
θέση μία (1). 

4) ΠΕ Ιατρών Καρδιολόγων, θέση μία (1). 

5) ΠΕ Φυσικής Αγωγής και Αθλητισμού, θέση μία (1). 

6) ΠΕ Ψυχολόγων, θέση μία (1). 

7) ΠΕ Φαρμακοποιών, θέση μία (1). 

Κατηγορία Τ.Ε. 

1) ΤΕ Κοινωνικής Εργασίας, θέσεις τρεις (3). 

2) ΤΕ Φυσικοθεραπείας, θέσεις δύο (2). 

3) ΤΕ Εργοθεραπείας, θέσεις δύο (2). 

4) ΤΕ Πληροφορικής, θέση μία (1), ειδικότητας Ηλε¬ 
κτρονικών Υπολογιστικών Συστημάτων. 

5) ΤΕ Μηχανικών, θέση μία (1), ειδικότητας Τεχνολόγου 
Μηχανολόγου. 

6) ΤΕ Νοσηλευτικής, θέσεις τέσσερις (4). 

7) ΤΕ Επισκεπτών-τριών Υγείας, θέσεις δύο (2). 

8) ΤΕ Διοικητικού-Λογιστικού, θέσεις δύο (2). 

9) ΤΕ Λογοθεραπείας, θέση μία (1). 

Κατηγορία Δ.Ε. 

1) ΔΕ Διοικητικών Γραμματέων, θέσεις οκτώ (8). 

2) ΔΕ Βοηθών Νοσηλευτών, θέσεις δέκα επτά (17). 

3) ΔΕ Μαγείρων, θέσεις τέσσερις (4). 

4) ΔΕ Τεχνικού, θέσεις έντεκα (11). Ο κλάδος αυτός πε¬ 
ριλαμβάνει τις ειδικότητες: Τεχνίτη Εκπαιδευτή Χειριστή 
Η/Υ, Ηλεκτρολόγων, Υδραυλικών-Συντηρητών Κτιρίων, 
Κουρέων, Μηχανοτεχνίτη, Ραπτριών, και άλλων συναφών 
ειδικοτήτων. Η κατανομή των θέσεων στις παραπάνω 
ειδικότητες γίνεται κάθε φορά με την απόφαση προ¬ 
κήρυξης αυτών. 

5) ΔΕ Οδηγών, θέσεις δύο (2). 

6) ΔΕ Εκπαιδευτών, θέσεις δύο (2). 

Κατηγορία Υ.Ε. 

1) ΥΕ Βοηθητικού Προσωπικού, θέσεις έξι (6). Ο κλάδος 
αυτός περιλαμβάνει τις ειδικότητες: Κλητήρων, Θυρω¬ 
ρών, Φυλάκων, Βοηθών Θαλάμου, Μεταφορέων Ασθε¬ 
νών, Κουρέων Ταξινόμων Ιματισμού και άλλες συναφείς 
ειδικότητες. Η κατανομή των θέσεων στις παραπάνω 
ειδικότητες γίνεται κάθε φορά με την απόφαση προ¬ 
κήρυξης αυτών. 

2) ΥΕ Προσωπικού Εστίασης, θέσεις δέκα επτά (17). Ο 
κλάδος αυτός περιλαμβάνει τις ειδικότητες, Τραπεζο¬ 
κόμων και Βοηθών Μαγείρων. Η κατανομή των θέσεων 
στις παραπάνω ειδικότητες γίνεται κάθε φορά με την 
απόφαση προκήρυξης αυτών. 

3) ΥΕ Εργατών, θέση μία (1). 

4) ΥΕ Βοηθητικού Υγειονομικού Προσωπικού, θέσεις 
είκοσι (20). 

5) ΥΕ Προσωπικού Καθαριότητας, θέσεις δέκα (10). 
Ο κλάδος αυτός περιλαμβάνει τις ειδικότητες, Καθα- 
ριστών-τριών, Πλυντριών, Σιδερωτριών, Επιμέλειας Κή¬ 
πων, και άλλων συναφών ειδικοτήτων. Η κατανομή των 
θέσεων στις παραπάνω ειδικότητες γίνεται κάθε φορά 
με την απόφαση προκήρυξης αυτών. 

II. Θέσεις Ιδιωτικού Δικαίου Αορίστου Χρόνου: 

Κατηγορία ΔΕ: ειδικότητα Τεχνιτών - Εκπαιδευτών, θέση 

μία (1) (Άρθρο 15, π.δ. 330/1996, ΦΕΚ Α'222/10.9.1996). 

III. Θέσεις Προσωποπαγείς: 

1) ΤΕ Ραδιοτηλεγραφητών, θέση μία (1), (ΦΕΚ ΝΠΔΔ 
86/23.4.2002). 

2) ΔΕ Τηλεφωνητών, θέσεις τρεις (3), (ΦΕΚ ΝΠΔΔ 
86/23.4.2002). 

3) ΔΕ Δακτυλογράφων, θέσεις τέσσερις (4) (τρεις (3) 
θέσεις, ΦΕΚ ΝΠΔΔ 86/23.4.2002 και μία (1) θέση ΦΕΚ 
ΝΠΔΔ 123/7.6.2002). 

4) ΔΕ Τεχνικού ειδικότητας Ηλεκτρονικών Εγκατα¬ 
στάσεων και Αυτοματισμών του γενικότερου Τεχνικού 
Κλάδου, θέση μία (1), (ΦΕΚ ΝΠΔΔ 86/23.4.2002). 

5) ΔΕ Κτιριακών Έργων, θέση μία (1), (ΦΕΚ ΝΠΔΔ 
86/23.4.2002). 

IV. Ειδικό Τεχνικό Προσωπικό με Σύμβαση Ιδιωτικού 
Δικαίου ορισμένου χρόνου: 

Τέσσερις (4) θέσεις τεχνικών εκπαιδευτών: 

Οι θέσεις των τεχνικών εκπαιδευτών ορίζονται ως 
θέσεις Ιδιωτικού Δικαίου, δεδομένου ότι οι ειδικότητες 
αυτών θα καθορίζονται κάθε φορά από το Διοικητικό 
Συμβούλιο, ανάλογα με τις λειτουργικές δυνατότητες 
των περιθαλπομένων εκείνων που κρίνονται ικανοί για 
επαγγελματική κατάρτιση. 

Το προσωπικό για την υλοποίηση προγραμμάτων 
επαγγελματικής κατάρτισης, συγχρηματοδοτούμενων 
ή μη, προσλαμβάνεται για το χρονικό διάστημα που 
διαρκούν τα προγράμματα αυτά, σύμφωνα με το άρθρο 
21 του ν. 2190/1994, (ΦΕΚ 28 Α'), και είναι ανάλογο με τις 
ανάγκες εφαρμογής του προγράμματος. 

Άρθρο 11 

Προσόντα διορισμού. 

Προσόντα διορισμού σε θέσεις μονίμου και με σχέση 
εργασίας ιδιωτικού δικαίου ορισμένου χρόνου προσω¬ 
πικού ορίζονται τα προβλεπόμενα στις διατάξεις του 
π.δ. 50/2001 (ΦΕΚ Α'39) όπως αυτό έχει τροποποιηθεί 
και ισχύει κάθε φορά. 

Ειδικότερα, για τον κλάδο ΔΕ Βοηθών Νοσηλευτών 
ορίζεται το ομώνυμο ή αντίστοιχης ειδικότητας πτυχίο 
ή δίπλωμα ή απολυτήριος τίτλος Μέσης Τεχνικής Επαγ¬ 
γελματικής Νοσηλευτικής Σχολής (Μ.Τ.Ε.Ν.Σ) ή σχολι¬ 
κών μονάδων δευτεροβάθμιας ή μεταδευτεροβάθμιας 
εκπαίδευσης της ημεδαπής ή ισότιμος τίτλος σχολικών 
μονάδων της ημεδαπής ή αλλοδαπής αντίστοιχης ει¬ 
δικότητας και άδεια άσκησης επαγγέλματος Βοηθού 
Νοσηλευτή. 

Άρθρο 12 

Προϊστάμενοι Υπηρεσιών 

Καθήκοντα Προϊσταμένου ασκούν: 

α) της Διεύθυνσης του Θεραπευτηρίου υπάλληλος του 
κλάδου ΠΕ Διοικητικού-Οικονομικού, και αν δεν υπάρχει, 
υπάλληλος του κλάδου ΤΕ Διοικητικού-Λογιστικού. 

β) του Τμήματος Περίθαλψης, υπάλληλος του 
κλάδου ΠΕ Ιατρών Ειδικοτήτων και αν δεν υπάρχει, 
υπάλληλος του κλάδου ΠΕ Φαρμακοποιών, και αν δεν 
υπάρχει, υπάλληλος του κλάδου ΠΕ Ψυχολόγων, και 
αν δεν υπάρχει, υπάλληλος του κλάδου ΤΕ Νοσηλευ¬ 


τικής και αν δεν υπάρχει, υπάλληλος του κλάδου ΤΕ 
Επισκεπτών - ριών Υγείας. 

γ) του Τμήματος Φυσικής Αποκατάστασης, Προεπαγ- 
γελματικής και Επαγγελματικής Κατάρτισης και Κοι¬ 
νωνικής Υποστήριξης υπάλληλος του κλάδου ΠΕ Ια¬ 
τρών Φυσικής Ιατρικής και Αποκατάστασης και αν δεν 
υπάρχει, υπάλληλος του κλάδου ΠΕ Φυσικής Αγωγής 
και Αθλητισμού, και αν δεν υπάρχει, υπάλληλος του 
κλάδου ΠΕ Ψυχολόγων, και αν δεν υπάρχει, υπάλληλος 
του κλάδου ΤΕ Φυσικοθεραπείας και αν δεν υπάρχει, 
υπάλληλος του κλάδου ΤΕ Εργοθεραπείας, και αν δεν 
υπάρχει, υπάλληλος του κλάδου ΤΕ Λογοθεραπείας. 

δ) του Τμήματος Διοικητικού υπάλληλος του κλάδου 
ΠΕ Διοικητικού - Οικονομικού και αν δεν υπάρχει, υπάλ¬ 
ληλος του κλάδου ΤΕ Διοικητικού Λογιστικού, και αν 
δεν υπάρχει, υπάλληλος του κλάδου ΔΕ Διοικητικών 
Γ ραμματέων. 

ε) του Τμήματος Οικονομικού, υπάλληλος του κλάδου 
ΠΕ Διοικητικού - Οικονομικού, και αν δεν υπάρχει, υπάλ¬ 
ληλος του κλάδου ΤΕ Διοικητικού - Λογιστικού, και αν 
δεν υπάρχει, υπάλληλος του κλάδου ΤΕ Πληροφορικής, 
και αν δεν υπάρχει, υπάλληλος του κλάδου ΔΕ Διοικη¬ 
τικών Γ ραμματέων. 

στ) του Τμήματος Τεχνικής Υπηρεσίας και Προσβασι- 
μότητας, υπάλληλος του κλάδου ΤΕ Μηχανικών, και αν 
δεν υπάρχει, υπάλληλος του κλάδου ΔΕ Τεχνικού. 

Άρθρο 13 

Εσωτερικός Κανονισμός 

Όλα τα λεπτομερειακά θέματα που αφορούν στην 
κανονική και εύρυθμη λειτουργία του θεραπευτηρίου 
καθώς και στα καθήκοντα των εργαζομένων σε αυτό, 
εφόσον είναι δευτερεύουσας σημασίας ρυθμίζονται από 
τον εσωτερικό κανονισμό λειτουργίας που συντάσσεται 
από το Διοικητικό Συμβούλιο και εγκρίνεται με απόφα¬ 
ση του Διοικητή της οικείας Υγειονομικής Περιφέρειας 
εντός εξαμήνου από τη δημοσίευση του παρόντος. 

Άρθρο 14 
Προϋπολογισμός 

Ο Προϋπολογισμός καταρτίζεται από τον Προϊστά¬ 
μενο των Οικονομικών Υπηρεσιών του Θεραπευτηρί¬ 
ου, σύμφωνα με τις ισχύουσες διατάξεις και με βάση 
την προγραμματισμένη από το Διοικητικό Συμβούλιο 
δραστηριότητα, ψηφίζεται από το Δ.Σ. και ελέγχεται 
από την οικεία Υγειονομική Περιφέρεια. Αντίγραφο του 
εγκριθέντος προϋπολογισμού υποβάλλεται στην αρμό¬ 
δια υπηρεσία του Υπουργείου Υγείας και Κοινωνικής 
Αλληλεγγύης. 

Άρθρο 15 

Παράρτημα Σύνθεσης Υπηρεσιακών Μονάδων 
σε θέσεις προσωπικού 

Οι υπηρεσίες και οι κλάδοι αναφέρονται με τα στοιχεία 
της συντομογραφίας όπως περιγράφεται στα επιμέρους 
άρθρα του Οργανισμού. Η σύνθεση του προσωπικού του 
ΘΧΠ μπορεί να τροποποιείται, για την αντιμετώπιση 
αναγκών που προκύπτουν κυρίως από την ανάπτυξη 
νέων δραστηριοτήτων και αρμοδιοτήτων ή την εκτέλεση 
ειδικών εργασιών, σύμφωνα με τα οριζόμενα στην παρ. 
3 του άρθρου 20 του ν. 2503/1997 

Προσωποπαγείς θέσεις δέκα (10). 

Μία (1) θέση Ιδιωτικού Δικαίου Αορίστου Χρόνου. 

Άρθρο 16 

Μεταβατικές Διατάξεις 

Ι.'Οσοι υπηρετούν κατά τη δημοσίευση του παρόντος 
ως μόνιμοι υπάλληλοι του Θεραπευτηρίου Χρόνιων Πα¬ 
θήσεων Λασιθίου, κατατάσσονται και εντάσσονται στις 
ομοιόβαθμες θέσεις κλάδων αντίστοιχης κατηγορίας 
του άρθρου 10 του παρόντος. 

2. Όσοι υπηρετούν κατά τη δημοσίευση του παρόντος 
σε προσωποπαγείς θέσεις διατηρούν τις θέσεις τους, 
μέχρι την με οποιονδήποτε τρόπο αποχώρησή τους από 
την υπηρεσία οπότε οι θέσεις καταργούνται. 

Αρθρο 17 

Καταργούμενες διατάξεις 

Από την έναρξη ισχύος του παρόντος διατάγματος, 
καταργείται κάθε άλλη διάταξη αντίθετη προς τις δι¬ 
ατάξεις αυτού. 


Άρθρο 18 
Έναρξη ισχύος 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Υγείας και Κοινωνικής Αλληλεγγύης 
αναθέτουμε τη δημοσίευση και εκτέλεση του Διατάγ¬ 
ματος αυτού. 

Αθήνα, 23 Σεπτεμβρίου 2009 

